CELEX: 62020TN0776
Language: da
Date: 2020-12-29 00:00:00
Title: Sag T-776/20: Sag anlagt den 29. december 2020 — Stockdale mod Rådet m.fl.

12.4.2021   
            
            
               DA
            
            
               Den Europæiske Unions Tidende
            
            
               C 128/36
            
         
      Sag anlagt den 29. december 2020 — Stockdale mod Rådet m.fl.
      (Sag T-776/20)
      (2021/C 128/44)
      Processprog: fransk
      
         Parter
      
      
         Sagsøger: Robert Stockdale (Bristol, Det Forenede Kongerige) (ved advokat N. de Montigny)
      
         Sagsøgte: Rådet for Den Europæiske Union, Europa-Kommissionen, Tjenesten for EU’s Optræden Udadtil, Den Europæiske Unions særlige repræsentant i Bosnien-Hercegovina
      
         Sagsøgerens påstande
      
      Principalt:
      
                  —
               
               
                  Hvad angår afgørelsen om afskedigelse skal den erklæres ulovlig.
               
            
                  —
               
               
                  Hvad angår de rettigheder, der følger af den privatretlige kontrakt:
                  
                              —
                           
                           
                              Sagsøgerens kontraktforhold ændres til en tidsubegrænset kontrakt.
                           
                        
                              —
                           
                           
                              Det fastslås, at sagsøgeren har været udsat for en forskelsbehandling for så vidt angår den anførte begrundelse for afskedigelsen, og de sagsøgte parter tilpligtes på baggrund heraf at betale 10 000 EUR i erstatning for den psykologiske skade, som er opgjort efter ret og billighed.
                           
                        
                              —
                           
                           
                              Det fastslås, at de sagsøgte parter har tilsidesat deres kontraktlige forpligtelser og navnlig tilsidesat pligten til at give varsel i forbindelse med, at en tidsubegrænset ansættelseskontrakt bringes til ophør.
                           
                        
                              —
                           
                           
                              Det fastslås, at sagsøgeren har været udsat for en ulovlig forskelsbehandling og de sagsøgte tilpligtes følgelig at genansætte sagsøgeren eller subsidiært at betale ham en erstatning, der fastsættes på grundlag af tabet af den fortjeneste, som gennemførelsen af arbejdstagerens kontrakt ville have resulteret i, såfremt den var blevet gennemført frem til sit forventelige udløb.
                           
                        
                              —
                           
                           
                              De sagsøgte parter tilpligtes følgelig at betale sagsøgeren en godtgørelse for urimelig afskedigelse (unfair dismissal), der fastsættes efterfølgende og som foreløbig opgøres efter ret og billighed til 393 850,08 EUR.
                           
                        
                              —
                           
                           
                              De sagsøgte parter tilpligtes at betale renter af de ovennævnte beløb.
                           
                        
            
                  —
               
               
                  Hvad angår de øvrige rettigheder, der er støttet på forskelsbehandlingen af sagsøgeren og de øvrige ansatte i Den Europæiske Union:
                  
                              —
                           
                           
                              Det fastslås, at sagsøgeren burde være blevet ansat som midlertidigt ansat ved én af de tre førstnævnte sagsøgte parter, og det fastslås, at de tre førstnævnte sagsøgte parter har udsat sagsøgeren for en forskelsbehandling uden objektiv begrundelse, for så vidt angår hans vederlag, pensionsrettigheder og dertil knyttede ydelser samt for så vidt angår hans sikkerhed for efterfølgende ansættelse.
                           
                        
                              —
                           
                           
                              Det tre førstnævnte sagsøgte parter tilpligtes at erstatte sagsøgeren det løntab og det tab af pensionsrettigheder og dertil knyttede ydelser og privilegier, han blev påført ved den tilsidesættelse af fællesskabsretten, som denne stævning omhandler.
                           
                        
                              —
                           
                           
                              De sagsøgte tilpligtes at betale sagsøgeren renter af disse beløb.
                           
                        
                              —
                           
                           
                              Der fastsættes en frist for parterne til at fastsætte den nævnte erstatning under hensyntagen til den lønklasse og det løntrin, som sagsøgeren burde have været ansat i, den gennemsnitlige lønstigning, sagsøgerens karriereudvikling og de ydelser, som han således burde have fået i henhold til disse kontrakter som midlertidigt ansat, og der foretages en sammenligning af de opnåede resultater med den løn, som sagsøgeren faktisk har oppebåret.
                           
                        
            
                  —
               
               
                  De sagsøgte tilpligtes at betale sagsomkostningerne.
               
            Subsidiært:
      
                  —
               
               
                  Institutionerne tilpligtes at yde sagsøgeren godtgørelse i henhold til deres ansvar uden for kontraktforhold for manglende overholdelse af hans grundlæggende rettigheder, som foreløbigt er opgjort efter ret og billighed til 400 000 EUR.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende vedrørende de sagsøgte parters erstatningsansvar i og uden for kontraktforhold for følgende:
                  
                              —
                           
                           
                              Tilsidesættelse af den materielle lovgivning, der finder anvendelse på sagsøgerens kontrakt.
                           
                        
                              —
                           
                           
                              Forskelsbehandling ved afgørelsen om afskedigelse af sagsøgeren på grundlag af hans nationalitet og ulige behandling i forbindelse med afskedigelsesproceduren som britisk statsborger i Den Europæiske Union samt tilsidesætte at retten til at blive hørt.
                           
                        
                              —
                           
                           
                              Magtmisbrug i forbindelse med anvendelsen af flere på hinanden følgende tidsbegrænsende kontrakter og tilsidesættelse af proportionalitetsprincippet samt tilsidesættelse af ligebehandlingsprincippet og princippet om forbud mod forskelsbehandling.
                           
                        
                              —
                           
                           
                              Manglende retssikkerhed og tilsidesættelse af retten til god forvaltning, tilsidesættelse af den europæiske kodeks for god forvaltningsskik og tilsidesættelse af arbejdskraftens frie bevægelighed.
                           
                        
            
                  2.
               
               
                  Andet anbringende vedrørende ulovligheden af afgørelsen om afskedigelse af sagsøgeren. Dette anbringende er opdelt i to klagepunkter.
                  
                              —
                           
                           
                              Første klagepunkt vedrørende tilsidesættelse af den lovgivning, der finder anvendelse på sagsøgerens ansættelseskontrakt (kvalificering af kontrakten, regler angående afskedigelse, ulige behandling i forhold til andre britiske ansatte, der arbejder for Unionen etc.). Subsidiært har sagsøgeren gjort gældende, at det er de samme principper, som er fastsat i de EU-retlige instrumenter, som bør finde anvendelse med henblik på at opnå samme resultater.
                           
                        
                              —
                           
                           
                              Andet klagepunkt vedrørende en forskelsbehandling mellem arbejdstagere i institutionerne, navnlig med hensyn til de rettigheder, der tilkommer midlertidigt ansatte (ingen udbetaling af diverse tillæg, bidrag til pensionsordningen, tilbagebetaling af udgifter etc.).
                           
                        
            
                  3.
               
               
                  Tredje anbringende vedrørende EU-institutionernes ansvar uden for kontraktforhold, der er påberåbt af sagsøgeren i tilfælde af, at det fastslås, at påstandene angående de sagsøgte parters ansvar i kontraktforhold ikke kan antages til realitetsbehandling eller er ugrundede.